《元宵中都太守放灯作律诗五首 其四》
明代·郑真

谯楼门外鼓频挝，谁驻春风小小车。暗绿笼纱腾马骑，深红剪彩戏鱼虾。

珠玑妆巧繁奢纵，脂粉团香笑语哗。自愧天涯千里客，海瀛何处问吾家。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。